stanford-oval/wikipedia huggingface dataset:
Robin Hood populaarikulttuurissa
Sarjakuvia

1941: Green Arrow, DC Comicsin Robin Hoodiin perustuva hahmo
1950-luku: Robin Hood, tarinoita brittiläisessä Thriller Picture Library -sarjakuvalehdessä. Näitä julkaistiin suomeksi vuosina 1957–1971 ilmestyneessä  sarjakuvalehdessä Robin Hood. Vuonna 2011 samoista tarinoista ilmeistyi Mauri "Moog" Konttisen uudelleen suomentama valikoima-albumi.
Lastenkirjoja

Robin Hood, Mauri Kunnaksen vuonna 2009 piirtämä lastenkirja Robin Hoodista
Videopelejä

Robin Hood: Prince of Thieves, vuonna 1991 julkaistu toimintaroolipeli Nintendolle ja Game Boylle
Robin Hood: The Legend of Sherwood, vuonna 2002 julkaistu reaaliaikainen strategiapeli
Oopperaa/Teatteria

Suomen Kansallisoopperan satavuotisjuhlan kunniaksi sai vuonna 2011 ensi-iltansa Jukka Linkolan säveltämä oopperaversio Robin Hoodista. Oopperan libreton oli kirjoittanut Jukka Virtanen, dramatisoinnista ja ohjauksesta vastasi Kari Heiskanen. 22. heinäkuuta 2011 Taaborinvuoren kesäteatterissa, Nurmijärvellä sai ensi-iltansa Taavi Vartian ohjaama teatteriversio Robin Hoodista.
Douglas Fairbanks Robin Hoodina (1922)
Toukkabrotulat

| Toukkabrotulat |
| --- | --- |
 Hyytelöbrotula (Aphyonus gelatinosus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Partanilkkakalat Ophidiiformes
Heimo::  Toukkabrotulat  Aphyonidae  Jordan & Evermann, 1898
Suvut
 Aphyonus  Barathronus  Meteoria  Nybelinella  Parasciadonus  Sciadonus 
Katso myös
   Toukkabrotulat Wikispeciesissä   Toukkabrotulat Commonsissa 
Infobox OKNimi-testi OK: 
Toukkabrotulat (Aphyonidae) on partanilkkakaloihin kuuluva kalaheimo. Heimon lajeja tavataan syvistä vesistä kaikista valtameristä.
Lajit ja anatomia

Toukkabrotulalajeja on 22 ja ne jaetaan 6 sukuun. Lajeja ovat muun muassa hyytelöbrotula (Aphyonus gelatinosus) ja pikkutoukkabrotula (Aphyonus rassi). Lajit ovat melko pienikokoisia noin 5–25 cm:n mittaisia ja pitkulaisia kaloja. Ne ovat monilta piirteiltään neoteenisia eli muistuttavat hyvin nuoria kalojen poikasia. Tällaisia piirteitä ovat suomujen puuttuminen, heikosti kehittyneet lihakset ja kidukset sekä ainoastaan osittain luutuneet luut. Toukkabrotulat ovat ruumiiltaan hyytelömäisiä. Kalojen selkä-, pyrstö- ja peräevät ovat yhtyneet. Niiltä puuttuu myös uimarakko ja silmät ovat alkeelliset ja pienikokoiset. Tuokkabrotulalajit synnyttävät eläviä poikasia, jotka ovat melko kookkaaita ja elävät lähellä pohjaa.
Levinneisyys ja elinympäristö

Toukkabrotulat elävät Atlantin, Intian valtameren ja Tyynenmeren alueilla. Ne ovat syvän veden lajeja, joita tavataan 250–5 600 metrin syvyydessä, tyypimmillisimmin yli 700 metrin syvyydessä.
Billy Rose

Billy Rose (oik.) David Ben-Gurionin vieraana vuonna 1960.
William Samuel Rosenberg (6. syyskuuta 1895 New York – 10. helmikuuta 1966 Jamaika), paremmin tunnettu nimellä Billy Rose, oli yhdysvaltalainen Broadway-sanoittaja, tuottaja ja teatterinomistaja. Hän sanoitti 1920-luvulta 1950-luvulle jatkuneella urallaan 11 Broadway-produktiota ja monista hänen sanoittamistaan kappaleista tuli ajan populaarimusiikin hittejä. Rosen sanoittamiin kappaleihin kuuluvat muun muassa ”Me and My Shadow” (1927), ”Without a Song” (1929), ”More Than You Know” (1929) ja ”It’s Only a Paper Moon” (1933).
Rose järjesti akvakadeiksi (engl. aquacade) kutsuttuja suuren mittakaavan uinti- ja lauluesityksiä vuoden 1939 New Yorkin maailmannäyttelyyn ja seuraavan vuoden Golden Gate International Expositioniin San Franciscossa. Hän omisti New Yorkissa useita ravintoloita ja yökerhoja ja hankki 1950–1960-luvuilla omistukseensa myös kaksi teatteria.
Billy Rose oli naimisissa viidesti. Yksi hänen vaimoistaan oli näyttelijä-laulaja Fanny Brice. Rose kuoli keuhkokuumeeseen helmikuussa 1966 Jamaikalla sijaitsevassa loma-asunnossaan.
Vuonna 1970 Rose valittiin postuumisti Songwriters Hall of Fameen.
Rooman keisari
Kirjallisuutta

Kivimäki, Arto & Tuomisto, Pekka: Rooman keisarit.  (3., laajennettu painos)  Hämeenlinna:  Karisto, 2005.  ISBN 951-23-4546-3
Aiheesta muualla

Wikimedia Commonsissa on kuvia tai muita tiedostoja aiheesta .
De Imperatoribus Romanis: An Online Encyclopedia of Roman Rulers and their Families
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Karl-Erik Roslund

Karl-Erik Roslund (23. huhtikuuta 1916 – 12. huhtikuuta 1938 Lappeenranta) oli suomalainen jalkapalloilija.
Hyökkääjänä pelannut Roslund edusti urallaan HIFK:ta 1935–1937. Hän voitti seurassa Suomen mestaruuden 1937. Kaikkiaan Roslund pelasi kolmen mestaruussarjakautensa aikana 28  ottelua, joissa hän teki 25 maalia.
Roslund pelasi Suomen maajoukkueessa yhden maaottelun 1937.
Roslund menehtyi keuhkokuumeeseen Lappeenrannan sotilassairaalassa suorittaessaan asevelvollisuuttaan Uudenmaan rakuunarykmentissä.
Roncesvallesin taistelu

Roncesvallesin taistelu oli 15. elokuuta 778 käyty taistelu Pyreneiden niemimaalta vetäytyvien frankkien ja paikallisten baskien välillä ilmeisesti lähellä Roncesvallesia nykyisessä Espanjan Navarrassa. Baskijoukot väijyttivät ja tuhosivat Kaarle Suuren johtaman frankkiarmeijan jälkijoukot. Taistelun yksityiskohdista tiedetään vain vähän. Taistelu on kuitenkin sittemmin tullut kuuluisaksi keskiaikaisen runon Rolandin laulun kautta. Rolandin laulua on pidetty yhtenä ranskalaisen kirjallisuuden merkkiteoksista. Rolandin laulu on kuitenkin kirjoitettu vuosisatoja itse taistelun jälkeen ja sen tarina taistelun kulusta poikkaa huomattavasti todellisuudesta. Teoksessa taistelu esitetään suurena islamin ja kristinuskon välisenä koitoksena.
Tausta > Sotaretki Pyreneiden niemimaalle

Kaarle Suuren kaudella suurta osaa Pyreneiden niemimaasta eli al-Andalusia hallitsivat muslimit. Vuonna 777 joukko pieniä paikallisia muslimihallitsijoita lähetti Barcelonan ja Gironan kuvernööri Suleiman al-Arabin johdolla lähetystön Kaarle Suuren luo Paderborniin. Hallitsijat halusivat Kaarle Suuren tuen kamppailuissaan al-Andalusin umaijadihallitsija Abd ar-Rahmania vastaan. Kaarle Suuren johtamat frankit olivat vähitellen vallanneet muslimien alueita nykyisessä Lounais-Ranskassa. Liitto paikallisten muslimihallitsijoiden kanssa Abd ar-Rahmania vastaan olisi mahdollisesti tehnyt heistä Kaarle Suuren vasalleja ja Kaarle halusi ehkä luoda rajamaan oman valtakuntansa ja muslimien välille Pyreneille. Niinpä Kaarle kokosi armeijan, joka hyökkäsi niemimaalle kahtena osastona lännestä ja idästä.
Kaarle Suuren armeijat kohtasivat toisensa paikallisen muslimiruhtinas al-Huseinin hallitsemassa Zaragozassa. Al-Husein oli aiemmin lupautunut liittoutua Kaarlen kanssa, mutta nyt hän olikin pyörtänyt puheensa. Seurasi pari viikkoa kestänyt piiritys, joka keskeytettiin kun Kaarle sai tietää saksien uhkaavan samaan aikaan valtakuntansa itäosia. Kaarle päätti palata valtakuntaansa läpi Pyreneiden solien. Suleiman al-Arabi otettiin panttivangiksi.
Taistelu

Paluumatkalla frankkien joukot joutuivat muslimien hyökkäysten kohteeksi näiden yrittäessä vapauttaa Suleiman al-Arabia. Joukot saapuivat kuitenkin Pampolonaan, joka vallattiin ja ryöstettiin. Pamplonan hävittäminen lienee suututtanut paikalliset baskit, joilla oli mahdollisesti myös joitakin muslimiliittolaisia. Munkki Einhard kirjoitti edelleen vetäytyvien frankkien joutuneen lähes jatkuvien väijytysten kohteeksi. Väijytykset teki helpoksi alueen tiheät metsät.
15. elokuuta 778 Kaarlen armeija saapui eräälle solalle. Perimätiedon mukaan paikka oli Roncesvalles (baskiksi Orreaga), joskin taistelupaikasta ei oikeastaan ole varmuutta. Solassa frankkien armeijan jälkijoukot joutuivat vihollisen väijytykseen. Jälkijoukkojen mukana oli frankkien mukanaan kuljettamat varannot, jotka olivat väijyttäjien ilmeinen kohde. Einhard kirjoitti frankkien kärsineen raskaasta varustuksestaan, kun taas kevyesti varustautunut vihollinen kykeni liikkumaan nopeasti hankalakulkuisessa maastossa. Frankkien jälkijoukot tuhottiin ja niiden väijyttäjät kaikkosivat iltahämärän turvin ryöstösaalineen paikalta ennen frankkien apujoukkojen saapumista paikalle.
Seuraukset

Oportunistinen väijytys Roncesvallesissa oli väijyttäjien ilmeinen voitto huomattavasti suuremmasta frankkiarmeijasta. Kaarle Suuri ei palannut niemimaalle pariinkymmeneen vuoteen. Frankit saivat kuitenkin myöhemmin perustettua haluamansa rajamaan oman valtakuntansa ja al-Andalusin välille.
Roncesvallesin taistelu tuli sittemmin tunnetuksi kolmesataa vuotta myöhemmin kirjoitetun teoksen Rolandin laulu (ransk. Chanson de Roland) kautta. Teosta on usein pidetty yhtenä ranskalaisen kirjallisuuden merkkiteoksista ja sen tarina huipentuu Roncesvallesin taisteluun. Teoksen kirjoittajaa ei kuitenkaan tunneta varmuudella ja sen tarina on fiktiivinen. Tarinan Roland esitetään kristittynä sankarina, jonka pakanat (eli muslimit) surmaavat taistelussa kateellisen isäpuoli Ganelonin petettyä hänet. Kaarle Suuri kostaa Rolandin kuoleman pakanoille ja Ganelon teloitetaan. Koko taistelu ymmärretään suurena koitoksena islamin ja kristinuskon välillä. Roland ei esiinny aikaisemmissa lähteissä. Taistelusta kertovissa lähteissä mainitaan henkilö nimeltä Hruodlandus, mutta hänen yhteytensä myöhempään Rolandin hahmoon ei ole selvä.
Taistelu Gustave Dorén maalauksessa 1800-luvulta.
Rolandin kuolema Jean Fouquetin piirrustuksessa 1400-luvulta.
Taistelun muistomerkki.
Rooman sotahistoria

Historia
200-luvun kriisi
myöhäisantiikki
Hallinto ja politiikka
kuninkaat
konsulit
keisarit
senaatti
provinssit
Oikeus
Talous
Kulttuuri
kirjallisuus
mytologia
ruoka
tekniikka
Sotahistoria
legioona
n
k
Osa artikkelisarjaa
Rooman sotahistoria koostuu voimakkaasta laajenemisvaiheesta koko Välimeren alueelle ajanlaskun alkupuolelle mennessä, rajojen säilyttämiseen tähtäävästä toiminnasta seuraavina vuosisatoina ja lopulta asteittaisesta vetäytymisestä ulkoisten uhkien kasvaessa ja valtakunnan painopisteen siirtyessä. Rooma oli militaristinen kulttuuri, jossa armeija näytteli aina keskeistä osaa kaikilla yhteiskunnan alueilla.
Roomalaisen sotilaan asuun pukeutuneella miehellä yllään lorica segmentata -rautavyö-rintapanssarin jäljennös
Rooman vallan näkyvin merkki provinsseissa oli usein sen armeija. Se oli Rooman politiikan toteuttaja, mutta myös politiikan luoja ja keisarintekijä. Se toimi tärkeänä sosiaalisen nousun väylänä ja roomalaistamisen työkaluna. Armeija kehittyi vähitellen Välimeren alueen mahtavimmaksi sotilasmahdiksi, kun tarpeen vaatiessa kootuista sotajoukoista siirryttiin ammattiarmeijaan Gaius Mariuksen uudistusten yhteydessä n. 100 eaa. Lopulta syntyi legioona, n. 6 000 miehen hyvin järjestäytynyt yksikkö.
Sodat

280 eaa.-275 eaa. Pyrrhoksen sota
264 eaa.-241 eaa. Ensimmäinen puunilaissota
240 eaa.-238 eaa. Palkkasoturien sota
218 eaa.-202 eaa. Toinen puunilaissota
215 eaa.-205 eaa. Ensimmäinen makedonialaissota
200 eaa.-196 eaa. Toinen makedonialaissota
192 eaa.-188 eaa. Rooman-Syyrian sota
181 eaa.-179 eaa. Ensimmäinen keltiberisota
171 eaa.-168 eaa. Kolmas makedonialaissota
155 eaa.-139 eaa. Lusitanian sota
154 eaa.-141 eaa. Toinen keltiberisota
150 eaa.-148 eaa. Neljäs makedonialaissota
149 eaa.-146 eaa. Kolmas puunilaissota
146 eaa. Akhaian sota
143 eaa.-133 eaa. Numantian sota
136 eaa.-132 eaa. Ensimmäinen orjasota
122 eaa.-105 eaa. Jugurthan sota
113 eaa.-101 eaa. Kimbrisota
104 eaa.-100 eaa. Toinen orjasota
91 eaa.-87 eaa. Liittolaissota
89 eaa.-85 eaa. Ensimmäinen Mithridateen sota
88 eaa.-87 eaa. Sullan ensimmäinen sisällissota
83 eaa.-82 eaa. Toinen Mithridateen sota
83 eaa. Sullan toinen sisällissota
74 eaa.-63 eaa. Kolmas Mithridateen sota
73 eaa.-71 eaa. Kolmas orjasota
65 eaa.-62 eaa. Pompeiuksen sotaretki Armeniaa, Pontosta, seleukideja ja Judeaa vastaan Nimi?
63 eaa. Catilinan salaliitto
58 eaa.-50 eaa. Gallian sota
53 eaa. Crassuksen sota Parthiaa vastaan
49 eaa.-45 eaa. Rooman sisällissota:Julius Caesarin kansalaissota
48 eaa.-47 eaa. Aleksandrian sota
43 eaa. Mutinan sota
42 eaa. Rooman sisällissota:Toisen triumviraatin sota Caesarin murhaajia vastaan
40 eaa.-33 eaa. Rooman–Parthian sota (40 eaa.–33 eaa.)
36 eaa. Toisen triumviraatin sota Sextus Pompeiusta vastaan
35 eaa.-33 eaa. Octavianuksen Illyrian sota
32 eaa.-31 eaa.  Rooman sisällissota:Octavianuksen ja Antoniuksen sota
9 Rooman germaanisodat: Teutoburgin taistelu
14 Roomalaiset legioonat kapinoivat Pannoniassa ja Reinillä Augustuksen kuoleman jälkeen. Nimi?
14-16 Rooman germaanisodat:Germanicuksen johtamat roomalaiset hyökkäävät Elbelle asti
43 Roomalaiset hyökkäävät Britanniaan Aulus Plautiuksen johdolla Nimi?
56-63 Neron sota Parthiaa vastaan
101-102 Ensimmäinen Daakian sota
105-106 Toinen Daakian sota
358 Julianuksen sotaretki frankkeja vastaan
502-506 Anastasiuksen sota Persiaa vastaan
Kirjallisuutta

Adrian Goldsworthy: Rooman sotilasmahti.  (Suom. Pekka Tuomisto)  Karisto, 2005.  ISBN 951-23-4590-0
Touko

| Touko |
| --- | --- |
Nimipäivä:   
– suomenkielinen:  24. toukokuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  touko-sana
Infobox OKNimi-testi OK: 
Touko on suomalainen miehen etunimi. Touko on luontoaiheinen nimi; sana touko tarkoittaa ”keväisiä peltotöitä”, ”kasvamassa olevaa viljaa”.
Suomen almanakkaan nimi otettiin 1929, toukokuun 24. päivälle, mutta se poistettiin 1950, koska kielilautakunnan mielestä nimeä oli liian hankala taivuttaa. Touko kuitenkin palautettiin almanakkaan samalle päivälle 1973. Vuoden 2019 loppuun mennessä Touko-nimen on Digi- ja väestötietoviraston tietojen mukaan saanut 1995 miestä ja muutama nainen.
Tunnettuja Toukoja

Touko Aalto (s. 1984), poliitikko
Touko Hujanen (s. 1986), valokuvaaja
Touko Kosonen (1927–2014), oikeustieteen professori ja hovioikeuden presidentti
Touko Laaksonen, Tom of Finland (1920–1991), kuvataiteilija ja sarjakuvapiirtäjä
Touko Markkanen (1922–1974), sosiologi, psykometriikan asiantuntija ja Alkoholipoliittisen tutkimuslaitoksen tutkija
Touko Perko (s. 1941), historiantutkija, professori ja journalisti
Touko Saari (1928–2007), arkkitehti
Touko Seppä (s. 2002), suunnistaja
Touko Siltala (s. 1957), kirjankustantaja
Touko Tahkokallio, pelisuunnittelija
Touko Tarkki, rikollinen
Touko Tumanto (s. 1982), jalkapalloilija
Touko Voutilainen (1918–1991), rehtori ja päätoimittaja, luokattoman lukion kehittäjä
Touko Yrttimaa (s. 1947), valokuvataiteilija ja graafinen suunnittelija
Kuvitteellisia Toukoja

Touko-Pouko, Jukka Rasilan esittämä roolihahmo Studio Julmahuvi -televisiosarjassa
Touko-serkku, Roope Ankan serkku Disney-yhtiön sarjakuvissa
Rokkivaari Hotanen

| Rokkivaari Hotanen Tapani Kansa |
| --- | --- | --- |

Studioalbumin tiedot
 Äänitetty : 1978
 Studio : Finnlevym studiot
 Julkaistu: 1978
 Formaatti: LP-levy (CBS 82801)   C-kasetti (CBS 40-82801)
 Tuottaja(t): Tapani Kansa
 Tyylilaji: suomirock, iskelmä, suomipop
 Kesto: 41.48
 Levy-yhtiö: CBS Inc.
 Levymerkki: CBS
Listasijoitukset
  Suomi: 4. (kesäkuu 1978)
Tapani Kansan muut julkaisut
| Mistä rakkaus alkoi 1977 | Rokkivaari Hotanen 1978 | Moment Musical 1978 |
Singlet albumilta Rokkivaari Hotanen
 ”Äidin pikkupoika” Julkaistu: 1977 (CBS 5775)  ”Rokkivaari Hotanen / Veikko Nieminen” Julkaistu: 1978 (CBS 6214)  ”Kalajoen hiekat / Tulkaa tytöt takaisin” Julkaistu: 1978 (CBS 6540)
Rokkivaari Hotanen on suomalaislaulaja Tapani Kansan seitsemäs studioalbumi, joka julkaistiin vuonna 1978.
Albumi sisältää iskelmällistä rock-musiikkia, joita Kansa tulkitsee yhtyeen säestämänä. Albumin tunnetuimpia kappaleita ovat nimikappale ”Rokkivaari Hotanen”, ”Kalajoen hiekat”, ”Veikko Nieminen” sekä ”Äidin pikkupoika”, jolla Kansa osallistui Syksyn sävel -laulukilpailuun ja sijoittui neljänneksi.
Albumi on julkaistu LP-levynä ja C-kasettina CBS-levymerkillä. Albumi ylitti kultalevyrajan vuonna 1978 ja sitä on myyty yhteensä 25 000 kappaletta.
Kappaleet

Kaikki kappaleet sanoittanut Tapani Kansa ja sovittanut Kai Kuittinen, ellei toisin mainita.
Kappaleet > A-puoli

Rokkivaari Hotanen – 2.26 (alkup. Daddy Cool, säv. Frank Slay, Bob Crewe & Bobby Troup)
Kalajoen hiekat – 2.45 (alkup. California Dreamin’, säv. John Phillips)
Nousevan auringon talo – 3.49 (alkup. The House of the Rising Sun, säv. Alan Price, suom. san. Lasse Mårtensson)
Luota maailmaan – 3.58 (säv. ja sov. Antti Hyvärinen, san. Juha Vainio)
Veikko Nieminen – 3.03 (säv. Tapani Kansa & Hillel Tokazier, sov. Antti Hyvärinen)
Balladi James Deanista – 4.48 (säv. Tapani Kansa & Kai Kuittinen)
Kappaleet > B-puoli

Tulkaa tytöt takaisin – 4.33 (säv. Tapani Kansa, sov. Antti Hyvärinen)
Diana – 2.49 (alkup. Diana, säv. Paul Anka, suom. san. Mauno Maunula)
Pian on nainen hän – 3.23 (alkup. Girl, You’ll Be A Woman Soon, säv. Neil Diamond)
Äidin pikkupoika – 3.11 (säv. Martti Pörhö)
Särkyneet aamut – 3.27 (alkup. Morning Has Broken, säv. Cat Stevens, suom. san. Hector)
Ooh Liisa – 3.36 (alkup. Lido Shuffle, säv. Boz Scaggs)
Kokoonpano

Tapani Kansa – laulu
Kai Kuittinen – kosketinsoittimet
Juha Björninen – kitara
Heikki Virtanen – basso
Vesa Aaltonen – rummut
Kokoonpano > Tuotanto

Tapani Kansa – tuottaja, takakannen tekstit
Finnlevyn studiot – äänitys
Tom Vuori – miksaus
Olavi Kaskisuo – etukannen kuva
Matti Järveläinen – takakannen kuva
Seppo Järvinen – kannen suunnittelu
Rosopyöriäinen

| Rosopyöriäinen |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Alalahko::  Hammasvalaat Odontoceti
Heimo::  Pyöriäiset Phocoenidae
Suku::  Rosopyöriäiset Neophocaena
Laji::  phocaenoides
Kaksiosainen nimi
 Neophocaena phocaenoides  Cuvier, 1829 
 Rosopyöriäisen levinneisyys
Katso myös
   Rosopyöriäinen Wikispeciesissä   Rosopyöriäinen Commonsissa 
Infobox OKNimi-testi OKIUCN-testi OK: 
Rosopyöriäinen (Neophocaena phocaenoides) on Etelä- ja Itä-Aasian rannikolla elävä 30–45 kilon painoinen pyöriäinen. Aikuiset yksilöt ovat noin 120–190 cm pitkä. Rosopyöriäinen on luokiteltu uhanalaiseksi. Toisin kuin muilla pyöriäisillä, rosopyöriäiseltä puuttuu selkäevä kokonaan ja sen tilalla on pieniä rasvakyhmyjä. Poikanen ratsastaa usein emonsa selässä näiden kohoumien varassa ja emon tullessa hengittämään nousee poikanen kokonaan pinnan yläpuolelle. Rosopyöriäiset liikkuvat useimmiten 2-3 yksilön ryhmissä, mutta eivät laumoina.
Kaj Rosvall

Rauman Lukon Kaj Rosvall (kesk.) jäällä 1960-luvun loppu­puolella.
Kaj Rosvall (22. maaliskuuta 1942 Rauma – 23. joulukuuta 2023) oli suomalainen jääkiekkoilija ja jääkiekkovalmentaja. Hän pelasi SM-sarjassa vuosina 1961–1974 ja voitti yhden Suomen-mestaruuden. Valmentajaurallaan Rosvall toimi muun muassa Rauman Lukon ja Vaasan Sportin päävalmentajana.
Rosvall pelasi koko SM-sarjauransa ajan Rauman Lukossa. Hänelle kertyi yhteensä 148 SM-sarjaottelua, joissa hänen tehopisteensä olivat 45 + 16 = 61 ja jäähymääränsä 25 minuuttia. Hän voitti Suomen-mestaruuden vuonna 1963 ja saavutti lisäksi yhden SM-pronssin.
Oscar Robertson

| Oscar Robertson |
| --- | --- |
 Robertson vuonna 2010.
Henkilötiedot
Koko nimi:  Oscar Palmer Robertson
Syntynyt: 24. marraskuuta 1938 (ikä 85) Charlotte, Tennessee, Yhdysvallat
Kansalaisuus:   Yhdysvallat
Koripalloilija
Lempinimi:  Big O
Pelipaikka:  Pelintekijä / Heittävä takamies
Pituus:  196 cm
Paino:  100 kg
NBA-varaus:  Alueellinen varaus 1960 (Cincinnati Royals)
Pelaajaura
Yliopistojoukkueet
1957–1960:  Cincinnatin yliopisto
Seurajoukkueet
1960–1970 1970–1974:   Cincinnati Royals  Milwaukee Bucks
Maajoukkueet
1959–1960:   Yhdysvallat
Aiheesta muualla
www.thebigo.com
FIBA
Oscar Palmer Robertson (s. 24. marraskuuta 1938 Charlotte, Tennessee) on yhdysvaltalainen kilpauransa päättänyt koripalloilija. Robertson edusti ammattilaisuransa aikana Cincinnati Royalsia ja Milwaukee Bucksia. Hän voitti yhden NBA-mestaruuden, jonka lisäksi hänet valittiin kerran NBA:n vuoden tulokkaaksi sekä arvokkaimmaksi pelaajaksi. Yhdysvaltain maajoukkueessa Robertson voitti olympiakultaa Roomassa 1960. Vuonna 1980 hänet valittiin Basketball Hall of Fameen.
Ura > Lukio ja college (1955–1960)

Robertson varttui Indianapolisissa köyhissä rotuerottelun vallinneissa olosuhteissa. Hän aloitti koripallon, koska sitä pidettiin köyhien lasten lajina. Hänellä ei ollut varaa omaan palloon, jonka takia hän teki sukista itselleen pallon. Robertson pelasi lukiokoripalloa Crispus Attucksin lukiossa, jossa valmentaja hioi hänen luonnollisia fysikaalisia vahvuuksiaan. Peleissä Robertson yhdisteli kaduilta oppimaansa pelityyliä valmentajan opettamaan tyyliin, jonka johdosta hän teki ensimmäisen kautensa aikana 24,0 pistettä ottelua kohden. Lukio hävisi kauden aikana vain yhden ottelun ja voitti osavaltion mestaruuden. Seuraavalla kaudella joukkue voitti kaikki ottelunsa ja rikkoi osavaltion voittoputkiennätyksen 45 voitetun ottelun ansiosta. Kyseisellä kaudella koulu voitti toisen osavaltion mestaruuden perättäin.
Kahden lukiokauden jälkeen Robertsonista olivat kiinnostuneita yli kolmekymmentä collegea, joista hän valitsi lopulta Cincinnatin yliopiston. Ensimmäisenä vuotenaan Robertson teki 33,8 pistettä ottelua kohden. Kahtena opiskeluvuotenaan hän johdatti joukkueensa NCAA:n Final Fouriin. Hänet valittiin kolme kertaa vuoden yliopistopelaajaksi, jonka lisäksi hän rikkoi neljätoista NCAA-ennätystä.
Ura > NBA (1960–1974)

Robertson osallistui vuoden 1960 varaustilaisuuteen, jossa Cincinnati Royals varasi hänet tilaisuuden ensimmäisenä pelaajana. Kausi 1960–1961 oli Robertsonin ensimmäinen ammattilaiskausi. Hän teki 30,5 pistettä ja antoi 9,7 syöttöä ottelua kohden, jonka johdosta hänet valittiin vuoden tulokkaaksi. Robertson pelasi myös NBA:n tähdistöottelussa vuonna 1961. Tällöin hänet valittiin ottelun arvokkaimmaksi pelaajaksi. Seuraavalla kaudella Robertson saavutti keskiarvoillaan tripla-tuplan, mutta joukkue ei edennyt pudotuspelien ensimmäistä kierrosta pidemmälle. Kaudella 1963–1964 Robertson teki NBA-uransa parhaan pistekeskiarvon, sillä hän teki 31,4 pistettä ottelua kohden. Tämän ansiosta hänet valittiin kauden arvokkaimmaksi pelaajaksi. Cincinnati eteni itäisen divisioonan loppuotteluihin, mutta ei edennyt tätä pidemmälle Robertsonin pelatessa seurassa. Vuosina 1964 ja 1969 Robertson valittiin tähdistöottelun arvokkaimmaksi pelaajaksi.
Ennen kauden 1970–1971 alkua Cincinnati vaihtoi Robertsonin Milwaukee Bucksin kanssa, jolloin Cincinnati sai vastineeksi Flynn Robinsonin ja Charlie Paulkin. Tapahtuma herätti huomiota ja uskottiin, että Cincinnatin valmentajaksi edellisellä kaudella siirtynyt Bob Cousy olisi ollut kateellinen Robertsonille. Robertson oli aiemmin rikkonut lukuisia Cousyn nimissä olleita ennätyksiä. Vuonna 1970 Robertson oli myös mukana lakijutussa, joka viivästytti ABA:n ja NBA:n yhdistymistä. Bucksissa pelasi Robertsonin lisäksi Lew Alcindor eli Kareem Abdul-Jabbar, joka voitti sarjan korikuninkuuden sekä arvokkaimman pelaajan palkinnon kaudella 1970–1971. Bucksin kausi oli NBA-joukkueiden paras, sillä joukkue voitti 66 ottelua. Bucks eteni aina NBA-finaaleihin saakka, joissa se kohtasi Baltimore Bulletsin. Robertsonin ja Alcindorin johtama joukkue voitti loppuottelusarjan suoraan voitoin 4–0, jolloin Robertson saavutti ensimmäisen ja ainoan NBA-mestaruutensa. Pitkän uran pelanneena hänen kroppansa alkoi väsyä ja Robertson päättikin pelata seurassa vielä kolmen kauden ajan. Viimeiset kolme vuotta Bucks voitti aina divisioonansa mestaruuden, mutta mestaruutta seura ei onnistunut voittamaan. Kaudella 1973–1974 joukkue eteni sarjan loppuotteluihin, joissa Bucks kohtasi Boston Celticsin. Loppuottelusarja venyi seitsemänteen peliin, jonka Celtics voitti.